Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az adózás rendjéről szóló 1990. évi XCI. törvény (a továbbiakban: Art.) 4. §-ának (1) bekezdése kimondja, hogy ha e
Paragraph Index: 506

1998. március 10-én nyomozást rendeltek el rongálás vétségének alapos gyanúja miatt. A nyomozás az állampolgári jogok országgyűlési biztosa vizsgálata idején még folyamatban volt. Az állampolgári jogok országgyűlési biztosa megállapította azt is, hogy a panaszos feljelentéseit megelőzően a panaszos által feljelentett személy kezdeményezett büntetőeljárást a panaszos ellen. A panaszossal szemben lopás bűntette miatt indult nyomozást a XXI. kerületi Rendőrkapitányság 1997. december 22-én megszüntette, de panasz folytán a XXI—XXIII. kerületi Ügyészség elrendelte a nyomozás továbbfolytatását. Ez az ügy végül nyomozás megszüntetéssel fejeződött be, melyet a feljelentő nem kifogásolt. Az ügyben az állampolgári jogok országgyűlési biztosa megállapította továbbá, hogy a panaszos, illetve házastársa és leánya által tett feljelentések alapján a XXI. kerületi Rendőrkapitányság az indokolt, illetve a szükséges intézkedéseket időben megtette, és — a következőkben írt kivételtől eltekintve — határozatait az érintetteknek kézbesítette. A panaszos 1997. november 2-án tett feljelentése alapján indult ügyben a nyomozó hatóság nem értesítette az érintetteket az iratoknak az eljárás lefolytatására illetékes szabálysértési hatósághoz való áttételről. Ezen mulasztás miatt sérült az ügyben érintett személyeknek az Alkotmány 57. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes